Document ID: 31979R2748

Nariadenie Komisie (EHS) č. 2748/79
z 6. decembra 1979
o zatriedení tovaru zahrnutého v podpoložke 13.03 C III Spoločného colného sadzobníka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EEC) č. 97/69 zo 16. januára 1969 o opatreniach stanovenia jednotnej aplikácie nomenklatúry Spoločného colného sadzobníka [1], naposledy zmenené nariadením (EEC) č. 280/77 [2], najmä na jeho článok 3,
keďže v súlade so zaistením jednotnej aplikácie nomenklatúry Spoločného colného sadzobníka sa musí vykonať ustanovenie pre zatriedenie produktov obsahujúcich nasledujúce zloženie:
karagénny vápnik (calcium carrageenate) | 62,1 % |
dextróza | 32,9 % |
sacharóza | 5,0 %; |
keďže Spoločný colný sadzobník, ktorý je pripojený k nariadeniu Rady (EEC) č. 950/68 [3], naposledy zmenenému nariadením Rady (EEC) č. 2384/79 [4], zahŕňa v podpoložke 13.03 C III slizy a zahusťovadlá získané z rastlinných produktov, iné ako agar-agar a slizy a zahusťovadlá získané zo svätojánskeho chleba a semien svätojánskeho chleba;
keďže jediným dôvodom dodatku cukrov (sacharóza a dextróza) je zaručiť štandardizáciu substancií slúžiacich v procese zahusťovania (karagénny vápnik calcium carrageenate), inými slovami, zabezpečiť konštantnú aktivitu počas použitia;
keďže prítomnosť 37,9 % cukrov nepôsobí na štruktúru produktu ako zahusťovadlo získané z rastlinného produktu z podpoložky 13.03 C III;
keďže predpisy, ktoré poskytuje toto nariadenie, sú v súlade so stanoviskom Výboru pre nomenklatúru Spoločného colného sadzobníka,
PRIJALA TOTO NARIADENIE:
Článok 1
Produkt obsahujúci nasledovné zloženie:
karagénny vápnik (calcium carrageenate) | 62,1 % |
dextróza | 32,9 % |
sacharóza | 5,0 % |
je zatriedený v nasledujúcej podpoložke Spoločného colného sadzobníka:
13.03 Rastlinné šťavy a výťažky; pektínové látky, pektináty a pektáty; agar-agar a ostatné slizy a zahusťovadlá, tiež modifikované, získané z rastlinných produktov:
C. Agar-agar a ostatné slizy a zahusťovadlá získané z rastlinných produktov:
III. Iné
Článok 2
Toto nariadenie nadobúda účinnosť 21. deň uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 6. decembra 1979

Labels: 0
3
16